شه‌فه‌ق نيوز/ وه‌رپرسيگ ناوچه‌يى له‌ دياله‌، باس له‌وه‌ كرد داخستن ده‌روازه‌ى مه‌رزێ سۆمار له‌ناونى ناحيه‌ى مه‌نه‌لى و ئيران وه‌ بوونه‌ى قه‌يران ڤايرۆس كۆرۆنا پاريزگاگه‌ له‌ هه‌زار ده‌رفه‌ت كار بيبه‌ش كردگه‌.
له‌ى باوه‌ته‌و، مازن خوزاعى وه‌ڕيه‌وبه‌ر ناحيه‌ى مه‌نه‌لى وه‌ وه‌كاله‌ت ئه‌را شه‌فه‌ق نيوز وت: داخستن ده‌روازه‌ى سۆمار مه‌ردم هه‌ردوگ ناحيه‌ى قه‌زانيه(110كم له‌ خوه‌رهه‌ڵا باقووبه‌)‌ و مه‌نه‌لى(95كم له‌ خوه‌رهه‌ڵات باقووبه‌) له‌ هه‌زار ده‌رفه‌ت كار بيبه‌ش كردگه‌.
خوزاعى هه‌ميش وت: سه‌ربار كاريگه‌رى خراو  به‌سانن ده‌روازه‌ى مه‌نه‌لى له‌بان بارودوخ گوزران و ئابوورى له‌ خوه‌رهه‌ڵات دياله‌، وه‌لێ به‌ساننى ريگرييش كرد له‌ كه‌فتنه‌وه‌ى كاره‌سات ته‌ندروستى وه‌ بوونه‌ى هاتن رووژانه‌ى ئيرانيه‌يل.
